**Leivonen lumimyrskyssä – Celebrating the music of Toivo Kärki** on pianisti-säveltäjä Mika Pohjolan musiikkialbumi, jonka on julkaissut Change Records vuonna 2005. Pohjola on mukana pianistina, ja on sovittanut kaikki kappaleet. Laulusolisteina ovat Eeppi Ursin, Sanni Orasmaa ja Henrik Lamberg, lisäksi puheroolissa uutistoimittaja Kari Toivonen. Levyllä on 15 Toivo Kärjen sävellystä vuosilta 1929–1977, suurin osa harvinaisuuksia, ja nimikappale on ensilevytys.

Projektin taustat
-----------------

Mika Pohjola oli 1990-luvulta alkaen useana vuotena Nilsiän musiikkileirillä opettajana ja esiintyjänä. Hän tutustui Nilsiässä asuvaan Kalervo Kärkeen, joka on Toivo Kärjen poika ja tämän musiikkijäämistön haltija. Pohjola keksi idean tehdä albumi Toivon musiikista, ja Kalervo lähti innolla mukaan ideoimalla, ehdottamalla kappaleita ja toimittamalla nuotteja. Ennakkoluuloton Pohjola otti mukaan hyvinkin yllättävää materiaalia, kappaleita joita ei heti tulisi yhdistäneeksi hänen edustamaansa moderniin jazziin. Toisaalta, Toivo Kärkihän oli ollut koko ikänsä innokas jazzmies, ja jos hän olisi vielä elänyt, hän olisi epäilemättä ollut projektista innoissaan. Pohjolalla oli hyvät yhteydet sekä New Yorkin että Suomen jazzpiireihin, ja säestysyhtye koottiin amerikkalaisista ja suomalaisista muusikoista. Kovatasoinen yhtye pystyi toteuttamaan Pohjolan vaativat, modernit sovitukset ongelmitta. Pohjolan hauska idea oli laittaa kappaleitten lomaan Kari Toivosen lukemia "uutisia" sekä Toivo Kärjen autenttisia mietteitä Kari Tuomisaaren vuonna 1979 tekemältä haastatteluvideolta. Pohjolan levy osoittaa, miten mainiota materiaalia vanhat, hyvämelodiset iskelmät voivat olla modernille, jazzilliselle käsittelylle.

Levyn merkeissä Pohjola piti useita konsertteja: Viapori Jazzissa 2006, Joensuussa 2007, Ylläs Jazzissa 2012. Mukana olivat Pohjolan lisäksi Eeppi Ursin laulu, Janne Halonen kitara, Ville Herrala basso ja Ville Pynssi rummut. Konserteissa esitettiin levyn kappaleita mutta muitakin. Osa materiaalista kuultiin myös Pohjolan johtaman kansainvälisen Grupo Nuevon konserteissa 2006 Ylivieskassa ja Helsingin Savoy-teatterissa. Laulusolistina oli näissäkin Eeppi Ursin.

Kappaleet
---------

1. *Souvaripoika*  (1951, san. Tatu Pekkarinen, es. Henrik Lamberg)
2. *Leivonen lumimyrskyssä*  (1929, san. Frans Kärki, es. Sanni Orasmaa)
3. *Toivo Kärki: Jazz*
4. *Nuori sydän*  (1961, san. Reino Helismaa, es. Eeppi Ursin)
5. *Tuopin jäljet*  (1963, san. Reino Helismaa, es. Henrik Lamberg)
6. *Soita hiljaa kitarain*  (1951, san. H. Saarniaho, es. Eeppi Ursin ja Henrik Lamberg)
7. *Toivo Kärki: Molli ja duuri*
8. *Koivun alla kello kahdeksan*  (1977, san. Pauli Salonen, es. Eeppi Ursin)
9. *Toivematka*  (1960, san. Reino Helismaa, es. Sanni Orasmaa)
10. *Hiukan haikeaa*  (1950, san. Kauko Käyhkö, es. Henrik Lamberg)
11. *Toivo Kärki: Inspiraatio*
12. *Sininen hetki*  (1956, san. Reino Helismaa, es. Eeppi Ursin)
13. *Päivän kehrä*  (1972, san. Akseli Kaskela, es. Sanni Orasmaa)
14. *Onni jonka annoin pois*  (1958, san. Reino Helismaa, es. Eeppi Ursin)
15. *Toivo Kärki: Kasettinauhuri*
16. *Counting the cost*  (= Nyt maksaa saan sen 1959, san. Thelma M. Parker, es. Eeppi Ursin)
17. *Kom så stilla*  (= Tule hiljaa 1945, san. Joel Rundt, es. Henrik Lamberg)
18. *Eron hetki on kaunis*  (1948, san. Helena Eeva, es. Sanni Orasmaa ja Eeppi Ursin)
19. *Toivo Kärki: Palstajakkara*
20. *Lauluni aiheet*  (1952, san. Reino Helismaa, es. Sanni Orasmaa)

Kirjallisuus
------------

* Kärki, Kalervo: *Sydämeni sävel : Toivo Kärki ja hänen musiikkinsa*, s. 927-. Tampere: Mediapinta, 2015. ISBN 978-952-235-888-2.

Aiheesta muualla
----------------

* 
* Seppo Kononen: Mika Pohjola uudisti Kärkeä jazzin hengessä, Savon Sanomat 15.10.2005
* Mats Liljeroos: En fusionslärka dansar humpa, Hufvudstadsbladet 26.10.2005
* Markus Ånäs: Kärki rehabilitointikeihäänä, Kauppalehti-Presso 22.10.2005
* Jukka Hauru, Helsingin Sanomat 1.11.2005
* Jari-Pekka Vuorela: Vihdoin totuus Toivo Kärjestä, Aamulehti 9.12.2006
* Matti Laipio: Hifi-lehti 2006
* Pertti Aslund: Aksentti 2006
* Hauru, Jukka: Loistava tangokonsertti ilman "tangoa" (Tilaajille) *Helsingin Sanomat*.  14.10.2006.